# **PASVALIO RAJONO SAVIVALDYBĖS TARYBA**

**SPRENDIMAS**

**DĖL MOKYKLINIO AUTOBUSO PERĖMIMO PASVALIO RAJONO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

1. m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 6 ir 7 punktais, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu, Lietuvos Respublikos švietimo, mokslo ir sporto ministro 2021 m. liepos 26 d. įsakymu Nr. V-1378 „Dėl mokyklų, kurioms 2021 metais geltonieji autobusai skiriami įgyvendinant mokyklų aprūpinimo geltonaisiais autobusais 2018–2020 metais programą, sąrašo patvirtinimo“ ir atsižvelgdama į Nacionalinės švietimo agentūros 2021 m. rugpjūčio 11 d. raštą Nr. SD-2550(1.6 E) „Dėl mokyklinių autobusų perdavimo“,Pasvalio rajonosavivaldybės taryba nusprendžia:

1. Sutikti perimti Pasvalio rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą mokyklinį M2 klasės autobusą „Iveco Daily 50C18“, kurio vieneto įsigijimo (likutinė) vertė su PVM – 46 222,00 eurai.
2. Perduoti sprendimo 1 punkte nurodytą turtą, jį perėmus Pasvalio rajono savivaldybės nuosavybėn, Pasvalio r. Joniškėlio Gabrielės Petkevičaitės-Bitės gimnazijai valdyti, naudoti ir disponuoti juo patikėjimo teise.
3. Pasvalio rajono savivaldybės nuosavybėn perduotas sprendimo 1 punkte nurodytas turtas bus naudojamas pakeisti netinkamą toliau eksploatuoti mokyklinį autobusą mokiniams vežioti.
4. Įgalioti Pasvalio rajono savivaldybės administracijos direktorių Pasvalio rajono
savivaldybės vardu pasirašyti sprendimo 1 punkte nurodyto turto perdavimo ir priėmimo aktą.

 Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba
Lietuvos administracinių ginčų komisijos Panevėžio apygardos skyriui (Respublikos g. 62, 35158
Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo
nustatyta tvarka arba Regionų apygardos administraciniam teismui, skundą (prašymą, pareiškimą)
paduodant Regionų apygardos administracinio teismo Kauno (A. Mickevičiaus g. 8A, 44312
Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158
Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Gintautas Gegužinskas

Parengė
Švietimo ir sporto skyriaus
vedėjas dr. Gvidas Vilys
2021-08-11
Suderinta DVS RTS-167

Pasvalio rajono savivaldybės tarybai

**AIŠKINAMASIS RAŠTAS**

**DĖL MOKYKLINIO AUTOBUSO PERĖMIMO PASVALIO RAJONO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2021-08-11

Pasvalys

1. **Problemos esmė.** Lietuvos Respublikos švietimo, mokslo ir sporto ministras 2021 m. liepos 26 d. įsakymu Nr. V-1378 „Dėl mokyklų, kurioms 2021 metais geltonieji autobusai skiriami įgyvendinant mokyklų aprūpinimo geltonaisiais autobusais 2018–2020 metais programą, sąrašo patvirtinimo“ skyrė Pasvalio r. Joniškėlio Gabrielės Petkevičaitės- Bitės gimnazijai, vietoj netinkamo toliau eksploatuoti mokyklinio autobusiuko, M2 klasės mokyklinį autobusą „Iveco Daily 50C18“. Nacionalinės švietimo agentūra 2021 m. rugpjūčio 11 d. raštu Nr. SD-2550(1.6 E) „Dėl mokyklinių autobusų perdavimo“ kreipėsi į savivaldybę dėl jos patikėjimo teise valdomo turto perėmimo Pasvalio rajono savivaldybės nuosavybėn ir jo perdavimo valdyti, naudoti ir disponuoti patikėjimo teise.
2. **Kokios siūlomos naujos teisinio reguliavimo nuostatos ir kokių rezultatų laukiama**. Naujų teisinio reguliavimo nuostatų netaikoma. Vietoj netinkamo eksploatuoti mokyklinio autobusiuko Pasvalio r. Joniškėlio Gabrielės Petkevičaitės- Bitės gimnazijos mokinių vežiojimui skirta nauja transporto priemonė.

**3. Skaičiavimai, išlaidų sąmatos, finansavimo šaltiniai.** Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**. Priėmus sprendimo projektą, neigiamų pasekmių nenumatoma*.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nėra.

**6. Sprendimo projekto iniciatoriai.** Nacionalinė švietimo agentūra,Švietimo ir sporto skyrius

**7. Sprendimo projekto rengimo metu gauti specialistų vertinimai ir išvados**. Nėra.

Švietimo ir sporto skyriaus vedėjas dr. Gvidas Vilys